**SOCIOLOGIJA** UČNO GRADIVO 6 SKLOP 4

**Pravna država**

Moderna pravna država temelji na načelu enakosti ljudi pred zakonom. Deluje v skladu s svojim pravnim redom:

* sprejema zakone, ki veljajo enako za vse,
* ljudje se ji podrejajo v prepričanju, da so zakoni sprejemljivi za večino,
* oblast, ki jo na parlamentarnih volitvah izbere ljudstvo, praviloma uživa večinsko soglasje med ljudmi,
* priznava **načelo delitve na tri veje oblasti: zakonodajno (parlament), izvršilno (vlada) in sodno (sodišča),**
* zakonodajni organi so vezani na ustavo in z njo usklajene zakone,
* pravna država zagotavlja pravno varnost posameznikov in posameznic na svojem ozemlju,
* po Webru gre za uveljavljanje racionalno – legalne oblasti, avtoritete.

**Moderna država kot demokratična država**

* beseda demokracija izvira iz grščine (demos – ljudstvo, kratein – vladati, kratios – moč, oblast) – vladavina ljudstva,
* volilno pravico imajo vsi polnoletni državljani,
* volivci na svobodnih volitvah izvolijo svoje predstavnike in jim podelijo mandat za določeno obdobje – predstavniška demokracija (parlamentarne volitve vsaka štiri leta, predsedniške volitve vsakih pet let, volitve v EP vsakih pet let),
* demokratično vzpostavljena oblast se deli na tri veje: zakonodajno (parlament), izvršilno (vlada), sodno (sodišča),
* oblast je izvoljena in zamenljiva, legitimna je samo izvoljena na neposrednih in svobodnih volitvah,
* politični pravici sta volilna pravica (voliti in biti voljen) in pravica do političnega združevanja,
* temelj političnih pravic so civilne pravice,
* pravica do uresničevanja raznih svoboščin, npr. kritika oblasti, zagotavlja, da kritiki oblasti ne bodo kazensko preganjani.

**Porajanje demokracije**

* odkritje starih Grkov (5. in 4. stoletje p. n. št.),
* zametek demokratičnih idej v 18. in 19. stoletju v zahodni Evropi,
* antična in moderna demokracija se razlikujeta v tem, da je bil demos elita manjšine, izobražen zgornji sloj, kmetje, rokodelci in trgovci,
* v demos niso bile vključene ženske in sužnji – večinska populacija.

**Glede na vprašanje kdo lahko voli, sta se izoblikovali dve politični struji:**

* konservativna – volijo lahko samo odgovorni ljudje, moški iz najboljših hierarhično urejenih družin (premožnejših, patriarhalno urejenih),
* liberalna – daje enake možnosti vsem (meritokracija), družben sistem v katerem štejejo talent, trud, enake možnosti za vse, enake možnosti pokazati svoje sposobnosti, odločajo pa naj najbolj sposobni,
* tretja politična struja se je razvila v prvi polovici 19. stoletja. Imenovali so se demokrati, radikali, včasih tudi socialisti,
* nastajati so začele prve delavske organizacije: sindikati, socialdemokratske stranke,
* delavski razred, prej izključen, se je prvi resno organiziral,
* v 20. stoletju so nastajale socialistične in socialdemokratske stranke, ki so si prizadevale za temeljite družbene spremembe, v zahodni Evropi za splošno volilno pravico in socialno državo,
* ideja socializma, ki se je začela z oktobrsko revolucijo 1917, je bila ustvariti bolj pravično in brezrazredno družbo,
* žal so se družbe vedno bolj oddaljevale od te ideje in postajale vse bolj totalitarne,
* zato se socializem ni obnesel,
* ideja utopičnega socializma je bila usmerjena v preprosto življenje ljudi, v skupno lastnino proizvajalnih sil in enakost – večina teh zamisli ni bila izvedljiva,
* Karl Marx in Friedrich Engels sta menila, da se socializem lahko vzpostavi samo z razrednim bojem, ki bi se končal z zmago delavskega razreda, izhajala sta iz francoskega socializma, angleške ekonomije in nemške filozofije.

**Totalitarna država in totalitarizem**

* ni povezana samo s socializmom,
* povezana je tudi z nemškim nacizmom in nemškim totalitarnim sistemom med leti 1933 – 1945,
* avtoritarna država ne priznava raznolikosti družbenih interesov in omejuje temeljne politične pravice,
* ima enostrankarski sistem, običajno gre za komunistično stranko, npr. Zveza komunistov v bivši Jugoslaviji,
* volitve so kot obred, ritual, ki naj ustvari vtis, da vladajoče podpirajo široke množice,
* totalitarni sistemi se razvijejo iz enostrankarskih sistemov (nobene svobode, kriv je vsak, ki se ne strinja…),
* najbolj izraziti primeri totalitarnih sistemov: nacizem, fašizem, stalinizem.